It-tħaffir fil-bir taż-żejt “Ħaġar Qim”, mistenni jibda fil-ġimġħat li ġejjin. Dan intqal fi stqarrija tal-Ġvern li żiedet tgħid li t-tħaffir se jsir ‘il barra fin-Nofsinhar ta’ Malta f’area 4 fi blokka 7. Il-bir mistenni jinżel sa 2500 metru fond u x-xogħol fuq it-tħaffir tal-bir intlaħaq bejn il-Ġvern Malti u l-kumpaniji Phoenicia Energy Company u l-Melita Exploration Company Limited. Ir-riġ li se jintuża biex iħaffer il-bir bħalissa qed isirulu l-aħħar spezzjonijiet. Il-Ministeru għat-Trasport u Infrastruttura huwa infurmat li l-ispezzjoni u xogħol ieħor ta’ manutenzjoni se jkun lest fi ftit tal-ġimgħat oħra, biex ir-riġ ikun jista jmur fil-lokazzjoni fejn se jsir it-tħaffir.